De Europæiske Fællesskabers Tidende Nr. C 87/19 
BILAG 
til Det økonomiske og sociale Udvalgs udtalelse 
Forkastet ændringsforslag 
Følgende ændringsforslag til udtalelsen fra Afdelingen for forbindelser med tredjelande, der blev 
indgivet i henhold til forretningsordenens bestemmelser, forkastedes af Udvalget under forhandlin­
gerne. 
Følgende indsættes som nyt punkt 40 : 
»For at undgå at vække falske forhåbninger blandt middelhavslandene med hensyn til rækkevidden af 
en sådan lovgivning er det efter Udvalgets opfattelse nødvendigt at henlede forhandlingsparternes 
opmærksomhed på, at Det europæiske Fællesskab er underlagt begrænsninger i sin handlefrihed, også 
ud over hvad der vil resultere af den forestående udvidelse med Portugal og Spanien. Disse begræns­
ninger beror på den fælles landbrugspolitik og på faktorer som den stramme budgetforvaltning, de 
begrænsede finansressourcer og handelsmæssige forpligtelser over for ikke-medlemslande.« 
Resultatet af afstemningen 
Stemmer for: 4, Stemmer imod: 49, Hverken for eller imod : 24. 
Udtalelse om harmonisering af medlemsstaternes lovgivning om omsætningsaf­
gifter — Det fælles merværdiafgiftssystem : En fælles ordning for visse goder, der 
definitivt er belastet med merværdiafgift, og som en endelig forbruger i en 
medlemsstat indfører fra en anden medlemsstat 
(85/C 87/07) 
Rådet for De europæiske Fællesskaber besluttede den 7. august 1984 under henvisning til 
EØF-traktatens artikel 100 at anmode om Dét økonomiske og sociale Udvalgs udtalelse 
om det nævnte emne. 
Det forberedende arbejde henvistes til Afdelingen for økonomiske og finansielle anliggen­
der, som udpegede Luigi Della Croce til ordfører. Afdelingen vedtog sin udtalelse den 22. 
januar 1985. 
Det økonomiske og sociale Udvalg vedtog på sin 223. plenarforsamling, den 30. januar 
1985, uden stemmer imod og med 1 stemme hverken for eller imod, følgende udtalelse : 
1. Generelle betragtninger 
Kommissionens forslag til 16. momsdirektiv er et led i 
_ harmoniseringen af merværdiafgiftssystemerne. 
Forslaget supplerer det 6. momsdirektiv og Domsto­
lens retspraksis. 
I det 16. momsdirektiv foreslås dobbeltbeskatningen 
afskaffet, hvorved situationen forbedres for private, som erhverver brugte ting i en anden medlemsstat, og 
for personer, som flytter fra én medlemsstat til en 
anden. 
Udvalget glæder sig over dette forslag, som ganske 
givet vil forbedre handelen inden for Fællesskabet og 
mobiliteten mellem medlemsstaterne, og det anmoder 
Kommissionen om at fortsætte sine bestræbelser med 
henblik på at forbedre det foreslåede direktiv på 
grundlag af de indvundne erfaringer. 
Nr. C 87/20 De Europæiske Fællesskabers Tidende 9. 4. 85 
2. Særlige betragtninger 
2.1. Artikel 2, stk. 2 
Udvalget mener, at den foreslåede frist på 30 dage, 
inden for hvilken goder erhvervet hos en afgiftspligtig 
er udelukket fra det 16. direktivs anvendelsesområde, 
er for kort. Med så kort en frist vil det være vanskeligt 
at undgå, at nye goder, der er erhvervet i et land med 
en lav momssats, straks sælges og importeres til et 
andet land, hvor momssatsen er høj. En frist på 60 
dage forekommer hensigtsmæssig for at reducere 
mulighederne for svig. 
2.2. Artikel 3 
Hvad angår definitionen af begrebet »endelig forbru­
ger«, henvises der i forslaget til flere bestemmelser i 
det 6. momsdirektiv. 
Udvalget mener, at denne definition i visse tilfælde 
kan fortolkes forskelligt, og navnlig når det drejer sig 
om personer, der udøver liberalt erhverv eller lignende. 
Derfor forekommer en forbedring af denne definition 
hensigtsmæssig. 
2.3. Artikel 4, stk. 1 og 2 
Udvalget foreslår at slå de to kategorier i stk. 1, punkt 
a) og b), sammen og indrømme ret til tilbagebetaling 
for alle goder, hvis værdi incl. merværdiafgift overstiger 
tre gange det beløb, der er anført i artikel 2 i Rådets 
Bruxelles, den 30. januar 1985. direktiv 69/169/EØF, uden hensyntagen til datoen for 
det sidste salg. Stk. 2 skal følgelig også ændres. 
Udvalget mener, at disse ændringer er nødvendige for 
at forenkle procedurerne og for at sikre lige 
behandling af alle goder. 
Udvalget mener endvidere, at der bør fastsættes en 
indeksering af den ovennævnte værdi (tre gange det 
afgiftsfrie beløb) for at indbygge den nødvendige tids­
mæssige fleksibilitet. 
2.4. Artikel 5 
Udvalget konstaterer, at bevisbyrden påhviler den 
endelige forbruger, og at deri importerende medlems­
stat, såfremt de krævede beviser ikke fremlægges, kan 
acceptere ethvert andet bevismiddel, eller kan forud­
sætte, at merværdiafgiften er blevet opkrævet i den 
eksporterende medlemsstat (artikel 9 i forslaget). 
Udvalget mener, at den pågældende bevisbyrde bør 
forenkles, og at alle medlemsstaterne desuden bør 
anvende samme eller ensartede normer i valget af 
andre bevismidler, der kan komme i betragtning. 
Udvalget foreslår at forkorte den frist på tre måneder, 
inden for hvilken den eksporterende medlemsstat skal 
foretage tilbagebetaling af afgiften. 
2.5. Artikel 6 og 7 
De bemærkninger, Udvalget har fremsat til artikel 4, 
gælder ligeledes for artikel 6 og 7. 
Endelig henstiller Udvalget, at det 16. direktiv straks 
anvendes i alle medlemsstaterne uden undtagelse. 
Gerd MUHR 
Formand for 
Det økonomiske og sociale Udvalg